【戰況R5】飛雲慢閘飛出大外疊 布文熱門輸怕人！
2024年05月15日 20:53
東網電視
更多新聞短片
第5場四班谷1200米，蘇特恩盃，快馬「輗多福」放得頗快，但後邊一批馬明知佢係1000馬，唔通死跟咩，所以都係跑番自己步速，全部冇跟死呀，而沿途擺第2位的灰馬「鑽石寶寶」，巴度發力點就拿捏得好好，入直路擺正軚就出頭，頂住後面鄭廐「宇宙動力」衝刺，輝哥第47W到手，至於巴度都贏到第35W，不過米高就慘啲，今晚差啲可以起孖，最終未能如願，仍然差3W先上岸。
是場跑第3、4名，係田泰安的「五福星」及霍宏聲冷門「時時如意」，至於布文隻大熱「飛雲」，出閘慢咗彎位又兜出大外疊，得第7名咋，騎者今晚雖然爆隻「日新月著」，但就輸幾隻熱門，又畀網民鬧噃！
第5場賽果：11-6-7-3
二重彩賽果：11-6(最後賠率119)